User:Muhammad Yaqoob/sandbox

خالق کائنات نے انسان ذات کے بھلائی اور رہنمائی کے لیے کم و بیش ایک لاکھ چوبیس ہزار پیغمبر مبعوث فرما ئے۔ یہان تک کہ سرورِ کونین خاتم النبیاء حضرت محمد صلی اللہ علیہِ وآلہ وسلم تشریف لائے اور ہمیں دینِ اسلام کا ایک مکمل ضابطہ حیات عطا ہوا۔ چونکہ آپ [صلی اللہ علیہِ وآلہ وسلم] آخری نبی ہیں آپکے بعد کوئی نبی نہیں آئے گا اسلیے امت کی رہنمائی و رہبری کا فریضہ مشائخ عزام، علماءِ کاملین اور اولیاء کرام کو عطا ہوا۔ انہوں نے اپنے فکرو عمل کی پاکیزگی، تبلیغ اور اصلاح سے ماحول اور معاشرے کو فیض بخشا۔ سنتِ رسول صلی اللہ علیہِ وآلہ وسلم کو جاری و قائم رکھا۔ اولیاء کرام شریعت سے شناسائی، طریقت پر عمل پیرا ہونے، حقیقت کے راز کو پالینے اور معرفت الٰہی کے حصول کے ذریعے انسانیت کے لیے مشعلِ راہ بن جاتے ہیں۔ یہ عظیم ہستیاں لوگوں کی رہنمائی کا فریضہ انجام دے رہی ہیں۔ انہی عظیم ہستیوں میں ایک نام المخدوم سرکار سید فضل حسین شاہ گیلانی کا ہے آپ کے والد گرامی کا نامِ نامی سید حاکم علی شاہ گیلانی ہے۔ آپ کا سلسلہ نسب مختلف واسطوں سے ہوتا ہوا حضرت سیدنا مولا علی مشکل کشا سے جا ملتا ہے۔ آپ کا تعلق سلسلہ چشتیہ، صابریہ، ترمذیہ سے ہے۔ آپ کا خاندان ایران کے شہر گیلان سے ہجرت کرکے بجوہہ شریف ہندوستان میں آباد ہوا۔ آپ اپنے والد گرامی المخدوم سید حاکم علی شاہ کے دست مبارکہ پر بیعت ہوئے اور طریقت و معرفت کے رازوں سے آشنا ہوئے۔ آپ کے سینے میں دریائے معرفت موجزن تھا۔ علم و معرفت کی اسی اضطرابی کیفیت میں آپنے اپنے مرشد پاک کے حکم کے مطابق سندہ کے شہر سانگھڑ کا رخ کیا اور وہیں سکونت اختیار کی۔ آپ کو اللہ تعالٰی نےاتنی کشش اور جازبیت عطا فرمارکھی تھی کہ آپ جس پر نگاہ شفقت ڈالتے وہ راہ ہدایت کا طالب بن جاتا۔ آپ بہت سادہ لباس تھے جسم مبارکہ پر صرف تہبند باندھتے۔ اور آپ نے ایک صحتمند بچھڑا [کٹہ] پال رکھا تھا کبھی کبھار اس پر بھی سواری کرتے۔ آپ زیادہ تر وقت یادِ الٰہی میں مشغول رہتے ہر سائل کی ممکن حد تک مدد و رہنمائی فرماتے۔ آپ کا وصال سانگھڑ شریف میں ہوا جہاں آپ کا دربار عالیشان واقع ہے۔ ہر سال ۲۳،۲۲،۲۱ محرم الحرام کو آپ کا عرس مبارک نہایت عقیدت و احترام سے منایا جاتا ہے۔ جس میں لنگر عام، محفل ذکر و نعت، محفل سماع کا انعقاد کیا جاتا ہے۔ ملک سے ہزاروں کے تعداد میں زائرین و عقیدت مند شرکت کرتے ہیں اور آپ کے روحانی فیوض و برکات سے مستفید ہوتے ہیں۔ آپ کے وصال کے بعد آپکے سجادہ نشیں سرکا ر سید انور علی شاہ گیلانی بنے۔ مرشد پاک کے حکم پر انہوں نے یہ فریضہ سرکار بابا نذیر احمد صابر [المعروف شاہ صابری] کو عطا فرمایا اور جبہ مبارک بھی عطا فرمایا یہ جبہ مبارک سرکار کے جسم اطہر سے منسوب ہے اس لیے اس جبہ مبارک کی خاصیت یہ ہے کہ اگر کسی شخص کو باولا کتا کاٹ کھائے اور وہ بھی باولا ہوجائے، زنجیروں اور رسیوں سے جکڑ دیا جائے، ڈاکٹر اور حکیم جواب دے جائیں تو جبہ مبارک اس شخص کے اوپر پھیرنے سے اس کا باولا پن جاتا رہتا ہے۔ دربار عالیشان کی تعمیر کے دوران کچھ پھولوں کے پودے لگائے گئے اور انہیں کپاس کی خشک چھڑیوں سے سہارا دیا گیا۔ چند دن بعد وہ خشک چھڑیاں ہری ہو گئیں پتے اور شاخیں تک نکل آئیں جن سے لمبے ریشے والی کپاس بھی حاصل ہوئی۔ آپ کے سجادہ نشیں سرکار بابا نذیراحمد صابر کا آستانہ وہاڑی شریف میں ہے۔ جو اپنے مرشد پاک کی عطا کردہ روحانی فیوض و برکات سے مخلوق خدا کی بھلائی اور اصلاح کے لیے کوشاں ہیں اس مشن کے فروغ کے لیے انہوں نے ملک کے مختلف شہروں میں دینی مدارس و مراکز قائم کیے ہیں جہاں دینی اور روحانی تربیت کا انتظام فرمایا ہے تاکہ لوگ دینی و روحانی علوم سے آگاہی حاصل کریں اور ان تعلیمات پر عمل پیرا ہو کران کے قلوب عشق مصطفٰے [صلی اللہ علیہِ وآلہ وسلم] اور نور قرآنی سے منور ہو جائیں اور صراط مستقیم پر چلتے ہوئے نہ صرف اپنے مقصد حیات کو پالیں بلکہ ایک پر امن معاشرے کا قیام عمل میں آئے۔